OSNOVNA ŠKOLA ALOJZIJA STEPINCA

ZAGREB, Palinovečka 42

KLASA: 112-07/21-02/10

URBROJ: 251-313-01-21-11

Zagreb, 14. prosinca 2021.

Na temelju članka 10. i članka 11. Pravilnika o načinu i postupku zapošljavanja u Osnovnoj školi Alojzija Stepinca, a vezano uz natječaj za zasnivanje radnoga odnosa na radnome mjestu učitelja Engleskoga jezika KLASA: 112-07/21-02/10, URBROJ: 251-313-21-01-1 od 1. prosinca 2021., Povjerenstvo za procjenu i vrednovanje kandidata donosi

**Odluku o mjestu i vremenu trajanja vrednovanja s kandidatima prijavljenima na natječaj za radno mjesto učitelja Engleskoga jezika na određeno, puno radno vrijeme (40 sati tjedno) – dva izvršitelja – probni rad sukladno zakonskim propisima**

Sukladno odredbama Pravilnika dana **17. prosinca 2021. (petak)** provest će se **usmena provjera** kandidata u **14:00h**.

Kandidati koji ispunjavaju formalne uvjete natječaja bit će pozvani na usmeno testiranje putem elektroničke pošte. Ako kandidat ne pristupi usmenome testiranju, smatra se da je povukao prijavu na natječaj.

Područje provjere obuhvaća metodiku nastave engleskoga jezika te provjeru stručno-pedagoških i metodičkih kompetencija vezanih za obavljanje poslova predmetnog radnog mjesta, vještine, interese, motivaciju kandidata za rad u osnovnoj školi, dodatna znanja i edukacije, dosadašnje radno iskustvo i postignuća u radu, komunikacijske vještine.

Izvori za pripremu provjere znanja:

1. Zakon o odgoju i obrazovanju u osnovnoj i srednjoj školi (NN 87/08., 86/09.92/10, 105/10-ispr. i 90/11., 5/12,16/12, 86/12 i 126/12- pročišćeni tekst, 94/13., 152/14., 07/17,i 68/18., 98/19 i 64/20)
2. Pravilnik o načinima, postupcima i elementima vrednovanja učenika u osnovnoj i srednjoj školi (NN 82/2019.)
3. Pravilnik o kriterijima za izricanje pedagoških mjera (NN 94/2015. i NN 3./17.)

Razgovor sa svakim kandidatom će trajati 10 minuta.

Kandidati su dužni ponijeti sa sobom osobnu iskaznicu ili drugu identifikacijsku javnu ispravu na temelju koje se utvrđuje identitet kandidata prije početka testiranja.

Razgovoru ne mogu pristupiti kandidati koji ne mogu dokazati identitet i osobe za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne i potpune.

Svaki član Povjerenstva kandidatima postavlja po tri pitanja i vrednuje rezultate razgovora (intervjua) bodovima od 0 do 10 bodova. Nakon provedenog intervjua Povjerenstvo utvrđuje rang listu kandidata prema ukupnom broju bodova ostvarenih na pisanoj provjeri znanja i razgovoru (intervjuu), koju dostavlja ravnateljici Škole zajedno s Izvješćem o provedenom postupku.

Napomena:

Zbog aktualne epidemiološke situacije i odluke Stožera civilne zaštite RH, **svi posjetitelji**  pri ulasku u prostorije Škole dužni su   predočiti jedan od  sljedećih dokumenata: EU digitalnu ili tiskanu **COVID potvrdu**iliodgovarajući  drugi dokaz o cijepljenju, preboljenoj bolesti odnosno testiranju.

Za vrijeme neposrednog testiranja, odnosno trajanja razgovora, kandidati su dužni nositi zaštitnu masku za lice.

POVJERENSTVO ZA VREDNOVANJE KANDIDATA